*Likumprojekts*

**Grozījumi Būvniecības likumā**

Izdarīt Būvniecības likumā (Latvijas Vēstnesis, 2013, 146. nr.; 2014, 21., 84., 140. nr.; 2015, 122., 251. nr.; 2016, 241. nr.; 2017, 128. nr.) šādus grozījumus:

1. Izteikt 6. panta ceturto daļu šādā redakcijā:

“(4) Nozaru ministrijas vai šo ministriju padotības iestādes atbilstoši to nolikumos vai citas institūcijas atbilstoši likumos noteiktajai kompetencei normatīvajos aktos paredzētajos gadījumos, pildot šā likuma [12.panta](https://likumi.lv/doc.php?id=258572" \l "p12" \t "_blank) trešās daļas 1., 3., 4., 5., 5.1, 5.2, 6., 7., 9. un 10.punktā noteiktās būvvaldes funkcijas:

1) būvniecības un ekspluatācijas kontroles ietvaros nepieciešamās procesuālās darbības atspoguļo un lēmumus izdod būvniecības informācijas sistēmā, ievērojot šā likuma 12. panta astotajā daļā un 24. panta astotajā daļā noteikto;

2) piemēro likumā noteiktos lēmumu pieņemšanas un strīdu izskatīšanas termiņus;

3) nodrošina šā likuma [14. pantā](https://likumi.lv/doc.php?id=258572" \l "p14" \t "_blank) noteikto būvniecības ieceres paziņošanas un apspriešanas kārtību un informācijas pieejamību būvniecības informācijas sistēmā.”.

2. Izslēgt 9.1 panta trešajā, ceturtajā, sestajā un divpadsmitajā daļā vārdus “būvniecības dokumentos”.

3. 12. pantā:

izteikt panta piekto daļu šādā redakcijā:

“(5) Būvvalde atzīmi būvniecības informācijas sistēmā par projektēšanas nosacījumu izpildi izdara 15 darba dienu laikā, bet atzīmi par būvdarbu uzsākšanas nosacījumu izpildi izdara piecu darba dienu laikā no dienas, kad būvniecības informācijas sistēmā iesniegti dati, kas apliecina visu attiecīgo nosacījumu izpildi.”;

papildināt pantu ar septīto un astoto daļu šādā redakcijā:

“(7) Būvvalde būvniecības un ekspluatācijas kontroles ietvaros nepieciešamās procesuālās darbības atspoguļo un lēmumus izdod būvniecības informācijas sistēmā, ievērojot šā panta astotajā daļā noteikto.

(8) Būvvalde un institūcija, kura pilda būvvaldes funkcijas, ārpus būvniecības informācijas sistēmas var:

1) veikt administratīvo pārkāpumu procesu;

2) izskatīt iesniegumus, kas nav izskatāmi būvniecības un ekspluatācijas kontroles ietvaros, un informācijas pieprasījumus;

3) veikt ar būvniecības procesu saistītā administratīvā procesa (turpmāk – būvniecības administratīvais process) ietvaros izdota administratīvā akta piespiedu izpildi.”.

4. 14. pantā:

izslēgt panta pirmo daļu;

papildināt pantu ar 1.1 daļu šādā redakcijā:

“(11) Valsts un pašvaldību institūcijas un ārējo inženiertīklu īpašnieki vai tiesiskie valdītāji tehniskos vai īpašos noteikumus izdod būvniecības informācijas sistēmā vai augšupielādē būvniecības informācijas sistēmā. Ja būvniecības ieceres dokumentācija augšupielādēta būvniecības informācijas sistēmā, valsts un pašvaldību institūcijas un ārējo inženiertīklu īpašnieki vai tiesiskie valdītāji tehniskajos vai īpašajos noteikumos noteikto prasību izpildi saskaņo elektroniski strukturētu datu veidā būvniecības informācijas sistēmā.”;

izteikt panta otro daļu šādā redakcijā:

“(2) Par būvniecības ieceri pašvaldības noteikta institūcija vai amatpersona vai institūcija, kura pilda būvvaldes funkcijas, triju darba dienu laikā no attiecīgās būvniecības ieceres iesnieguma saņemšanas dienas būvniecības informācijas sistēmā norāda informāciju atbilstoši publikācijas saturam. Publikācijā būvniecības informācijas sistēmā norāda:

1) būvniecības ieceres realizācijas vietu;

2) iecerētās būves galveno lietošanas veidu.”;

izteikt panta trešās daļas 2. punktu šādā redakcijā:

“2) būvniecības ieceres akceptu vai atteikumu akceptēt būvniecības ieceri (paskaidrojuma raksta un apliecinājuma kartes gadījumā).”;

izslēgt panta trešās daļas 3. punktu;

papildināt panta ceturto daļu aiz vārda “paziņojusi” ar vārdiem “būvniecības informācijas sistēmā”;

izteikt panta sesto daļu šādā redakcijā:

“(6) Par lēmumu, kas pieņemts, izskatot būvniecības ieceres iesniegumu šā panta trešās daļas 1. punktā minētajā gadījumā, vai par atzīmes izdarīšanu par projektēšanas nosacījumu izpildi, ja būvatļauja izdota šā likuma 15. panta otrajā daļā minētajā gadījumā, pašvaldības noteikta institūcija vai amatpersona vai institūcija, kura pilda būvvaldes funkcijas, triju darba dienu laikā no lēmuma pieņemšanas vai atzīmes izdarīšanas dienas būvniecības informācijas sistēmā norāda informāciju atbilstoši publikācijas saturam. Publikācijā būvniecības informācijas sistēmā norāda:

1) būvniecības ieceres realizācijas vietu;

2) iecerētās būves galveno lietošanas veidu;

3) dienu, kad stājas spēkā būvatļauja vai atteikums izdot būvatļauju;

4) lēmuma par būvatļaujas izdošanu vai atteikumu izdot būvatļauju numuru un datumu;

5) dienu, kad izdarīta atzīme par projektēšanas nosacījumu izpildi, ja būvatļauja izdota šā likuma 15. panta otrajā daļā minētajā gadījumā.”;

izteikt panta 6.3 daļu šādā redakcijā:

“(63) Par lēmumu, kas pieņemts, izskatot lūgumu atļaut veikt izmaiņas būvprojektā minimālajā sastāvā vai būvprojektā, pašvaldības noteikta institūcija vai amatpersona vai institūcija, kura pilda būvvaldes funkcijas, triju darba dienu laikā no lēmuma pieņemšanas dienas būvniecības informācijas sistēmā norāda informāciju atbilstoši publikācijas saturam. Publikācijā būvniecības informācijas sistēmā norāda:

1) būvniecības ieceres realizācijas vietu;

2) būves galveno lietošanas veidu;

3) dienu, kad stājas spēkā būvatļaujas nosacījumu grozījumi, kas izdarīti šā likuma 16. panta 2.3 daļā vai 17. panta 2.1 daļā minētajā gadījumā.”.

5. Izteikt 16. panta 2.3 daļas ievaddaļu šādā redakcijā:

“(23) Persona, kurai izdota būvatļauja, šā panta 2.2 daļā minētajā gadījumā būvniecības informācijas sistēmā iesniedz atbilstošu lūgumu būvvaldei vai institūcijai, kura pilda būvvaldes funkcijas. Būvvalde vai institūcija, kura pilda būvvaldes funkcijas, pieņem vienu no šādiem lēmumiem:”.

6. 17. pantā:

izteikt panta pirmo daļu šādā redakcijā:

“(1) Būvdarbus drīkst uzsākt pēc tam, kad apliecinājuma kartes un paskaidrojuma raksta gadījumā būvvalde ir izdarījusi atzīmi par būvdarbu uzsākšanas nosacījumu izpildi, bet būvatļaujas gadījumā, ja būvvalde ir izdarījusi atzīmi par projektēšanas un būvdarbu uzsākšanas nosacījumu izpildi un būvatļauja kļuvusi neapstrīdama (izņemot šā likuma 15.panta septītajā daļā minētajā gadījumā).”;

izslēgt panta ceturto daļu.

7. 18. pantā:

aizstāt panta otrajā daļā vārdus “būvatļaujas vai pirms tam, kad būvatļaujā, apliecinājuma kartē vai paskaidrojuma rakstā” ar vārdiem “būvniecības ieceres dokumentācijas, akceptēta paskaidrojuma raksta vai akceptētas apliecinājuma kartes, būvatļaujas vai pirms tam, kad”;

aizstāt panta piektās daļas 1.punktā vārdus “izdarīšanas būvatļaujā par projektēšanas nosacījumu izpildi” ar vārdiem “par projektēšanas nosacījumu izpildi izdarīšanas”;

aizstāt panta piektajā, sestajā, 6.1 un septītajā daļā vārdus “uzraksta attiecīgu” ar vārdu “sagatavo”.

8. Aizstāt 19. panta otrajā un trešajā daļā vārdus “par būvdarbu uzsākšanu vai veikšanu bez būvatļaujas vai pirms tam, kad būvatļaujā, apliecinājuma kartē vai paskaidrojuma rakstā izdarīta atzīme par attiecīgo nosacījumu izpildi, ja attiecīgie lēmumi būvniecības uzsākšanai nepieciešami” ar vārdiem “patvaļīgu būvniecību”.

9. 24. pantā:

izteikt panta pirmo daļu šādā redakcijā:

“(1) Būvniecības informācijas sistēma ir valsts sistēma, kas ietver būvniecības procesam un tā kontrolei nepieciešamos datus, un tās mērķis ir nodrošināt datu apriti un uzglabāšanu starp publiskās pārvaldes, kontroles institūcijām un būvniecības dalībniekiem, kā arī sabiedrības iesaisti būvniecības procesā. Būvniecības informācijas sistēmas pārzinis un turētājs ir birojs.”;

papildināt panta trešo daļu aiz vārda “maksas” ar vārdiem “un publicē datus atvērto datu veidā”;

papildināt pantu ar 3.1 daļu šādā redakcijā:

“(31) Būvniecības informācijas sistēmā datu aprite tiek nodrošināta elektronisko dokumentu un strukturētu datu veidā. ”;

izslēgt panta ceturto daļu;

aizstāt panta piektajā daļā vārdu “būvspeciālistu” ar vārdiem “citu personu” un papildināt aiz vārda “izpratnē” ar vārdiem “, kā arī atsaukt minēto pilnvarojumu”;

papildināt pantu ar 4.1 daļu šādā redakcijā:

“(41) Būvniecības informācijas sistēmā izdota pilnvara vai reģistrēta pilnvara dod tiesības pilnvarniekam pilnvaras devēja vārdā rīkoties būvniecības informācijas sistēmā.”;

papildināt pantu ar 4.2 daļu šādā redakcijā:

“(42) Pilnvaru būvniecības informācijas sistēmā izdod un reģistrē strukturētu datu veidā. Pilnvaras, kuras ir izdotas ārpus būvniecības informācijas sistēmas, tai skaitā būvvaldē vai institūcijā, kura pilda būvvaldes funkcijas, mutvārdos, būvvalde vai institūcija, kura pilda būvvaldes funkcijas, pēc personas pieprasījuma reģistrē būvniecības informācijas sistēmā, atspoguļojot pilnvarojuma apjomu būvniecības informācijas sistēmā. Reģistrējot ārpus būvniecības informācijas sistēmas izdotu pilnvaru, būvvalde vai institūcija, kura pilda būvvaldes funkcijas, šo pilnvaru augšupielādē būvniecības informācijas sistēmā.”;

izslēgt panta sesto daļu;

papildināt pantu ar septīto, astoto, devīto, desmito, vienpadsmito un divpadsmito daļu šādā redakcijā šādā redakcijā:

“(7) Būvniecības informācijas sistēmā izdotos administratīvos aktus, lēmumus, dokumentus un informāciju adresātam paziņo vai nosūta, izmantojot būvniecības informācijas sistēmu, vienlaikus par to nosūtot paziņojumu uz adresāta oficiālo elektronisko adresi, ja tā ir aktivizēta.

(8) Būvvalde un institūcija, kura pilda būvvaldes funkcijas, būvniecības informācijas sistēmā nelabvēlīgus lēmumus (piemēram, atteikums izdot būvatļauju, akceptēt būvniecības ieceri un izdarīt atzīmi būvniecības informācijas sistēmā par projektēšanas nosacījumu izpildi) paraksta ar drošu elektronisko parakstu. Citus lēmumus, atzinumus un atzīmes būvvalde vai institūcija, kura pilda būvvaldes funkcijas, izdod un izdara strukturētu datu veidā būvniecības informācijas sistēmā un paraksta ar būvniecības informācijas sistēmas elektroniskajā pakalpojumā pieejamo elektroniskās parakstīšanas rīku.

(9) Ja šajā likumā nav noteikts savādāk, persona ar būvniecības informācijas sistēmas elektroniskajā pakalpojumā pieejamo elektroniskās parakstīšanas rīku paraksta strukturētus datus un veic citas darbības būvniecības informācijas sistēmā, tai skaitā apstiprina datu atbilstību dokumenta oriģinālam.

(10) Personas parakstītie strukturētie dati un veiktās darbības būvniecības informācijas sistēmā ir saistošas personai, kura tās ir veikusi, kā arī citām personām, kuras ir saistītas ar būvniecības procesu, un tās var izmantot tiesību īstenošanai un likumisko interešu aizstāvībai.

(11) Birojs nodrošina bezmaksas konsultācijas par būvniecības informācijas sistēmas izmantojamību.

(12) Būvniecības ieceres dokumentācijā sastāvā esošos dokumentus vai datnes, kas satur informāciju dienesta vajadzībām vai valsts noslēpumu, kā arī informāciju, kas ir Ziemeļatlantijas līguma organizācijas vai Eiropas Savienības informācija, kura apzīmēta attiecīgi kā “LIMITE”, “NATO UNCLASSIFIED”, “NATO RESTRICTED” vai “EU RESTRICTED”, būvniecības ierosinātājs var iesniegt būvvaldei vai institūcijai, kura pilda būvvaldes funkcijas, neizmantojot būvniecības informācijas sistēmu”.

10. Izslēgt pārejas noteikumu 14. punktu.

11. Izslēgt pārejas noteikumu 16. punktu.

12. Papildināt pārejas noteikumus ar 20., 21., 22., 23. un 24. punktu šādā redakcijā:

“20. No 2019. gada 1. janvāra būvniecības administratīvais process uzsākams elektroniski būvniecības informācijas sistēmā.

21. Pašvaldība var pieņemt saistošos noteikumus par būvniecības ieceres iesniegumu, būvniecības ieceres dokumentācijas un citu būvniecības dokumentu pieņemšanu izskatīšanai arī rakstveidā ārpus būvniecības informācijas sistēmas pēc 2018. gada 31. decembra, bet ne ilgāk par 2019. gada 31. decembri. Šie saistošie noteikumi stājas spēkā nākamajā dienā pēc to publicēšanas oficiālajā izdevumā “Latvijas Vēstnesis”.

22. Ja būvniecības administratīvais process ir uzsākts rakstveidā ārpus būvniecības informācijas sistēmas, būvniecības ierosinātajam ir tiesības to pabeigt rakstveidā ārpus būvniecības informācijas sistēmas.

23. Ja būvniecības ierosinātājs līdz 2018. gada 31. decembrim būvvaldei vai institūcijai, kura pilda būvvaldes funkcijas, iesniedz būvniecības ieceres dokumentāciju vai citus būvniecības dokumentus rakstveidā ārpus būvniecības informācijas sistēmas vai ja būvniecības administratīvo procesu turpināta rakstveidā ārpus būvniecības informācijas sistēmas šā likuma pārejas noteikumu 21. un 22. punktā noteiktajos gadījumos, būvvalde vai institūcija, kura pilda būvvaldes funkcijas, var veikt atzīmes un pieņemt lēmumus būvniecības administratīvā procesa ietvaros ārpus būvniecības informācijas sistēmas, ievērojot būvniecības jomas normatīvajos aktos minētos atzīmju veikšanas un lēmumu pieņemšanas termiņus. Ja atzīmes veic un lēmumus pieņem ārpus būvniecības informācijas sistēmas, būvvalde vai institūcija, kura pilda būvvaldes funkcijas, būvniecības informācijas sistēmā par būvniecības ieceri un pieņemtajiem lēmumiem norāda informāciju, ciktāl to nepieciešams norādīt šā likuma 14. panta otrajā, sestajā un 6.3 daļā noteiktajā publikācijā, kā arī publikācijās par būves publisku apspriešanu. Būvvaldē vai institūcijā, kura pilda būvvaldes funkcijas, saņemtie būvniecības dokumenti nav augšupielādējami būvniecības informācijas sistēmā.

24. Šā likuma pārejas noteikumu 21. un 22. punktā noteiktajos gadījumos, ja likumā noteiktās atzīmes paskaidrojuma rakstā, apliecinājuma kartē vai būvatļaujā veiktas rakstveidā, tās pielīdzināmas būvniecības informācijas sistēmā veiktām atzīmēm.”.

Ministru prezidents M.Kučinskis

Ministru prezidenta biedrs,

ekonomikas ministrs A.Ašeradens

Iesniedzējs:

Ministru prezidenta biedrs,

ekonomikas ministrs A.Ašeradens

Vīza:

Valsts sekretārs Ē.Eglītis

Lazarevs 67013035

Andris.Lazarevs@em.gov.lv